परिवार, आफन्त र गाउँलेहरूले राजाबाट दिइने पुरस्कार कार्यक्रम बहिस्कार गर्न हुँदैन भनेर दबाब दिएका थिए । तर, आफ्नो सोचबाट बाहिर आइनँ । कसैको दबाबबाट झुकिनँ । जनताले निकै मिहिनेतपूर्वक ल्याएको प्रजातान्त्र ‘कू’ गरेपछि तिनै राजाको हातबाट पुरस्कार लिन मेरो मनले चाहेको थिएन । तर, राजाबाटै पुरस्कार लिनु राम्रो हुन्छ भन्ने अरू अभिभावक र शुभचिन्तकको धारणा थियो । मैले उहाँहरूलाई ‘तपाईंहरू कुरो बुझ्नुहुन्न’ भन्दै गाली गरेको थिएँ । पछि परिवारका सदस्यलाई भने यथार्थ बताएर सम्झाएँ ।
